Daar is niks mooier as 'n vrou wat skitter van pure geluk nie. Haar oë blink en sy straal as sy glimlag. Daarom het die aktrise Donnalee Roberts gisteraand asemrowend by die amptelike première van Stroomop gelyk. Sy en Ivan Botha, haar verloofde en vennoot, het hul derde fliek vir 'n gehoor gewys. En om stories te vertel is een van die grootste vreugdes vir Donnalee.
Sy het 'n smaraggroen Vesselina Pentcheva-rok gedra met 'n blommotief wat strategies bo haar kaal rug geplaas was.